Document ID: 31974R2681

NEUVOSTON ASETUS (ETY) N:o 2681/74,
annettu 21 päivänä lokakuuta 1974,
elintarvikeapuna toimitettavista maataloustuotteista aiheutuvien menojen yhteisörahoituksesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 209 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1)
sekä katsoo, että:
yhteisö myöntää kehitysmaille tai suuronnettomuuksien uhreille elintarvikeapua, jonka rahoituksen se takaa,
nämä menot rahoitetaan tuotteiden ja olosuhteiden mukaan nykyisten säännösten mukaisesti vaihtelevasti joko kokonaan Euroopan yhteisöjen yleisen talousarvion osastosta 9, luvusta "elintarvikeapumenot", Euroopan maatalouden ohjausja tukirahaston tukiosastosta tai osittain kummastakin,
tässä tilanteessa ei ole mahdollista esittää selkeästi toisaalta yhteisen markkinapolitiikan kustannuksia kyseessä olevilla aloilla, toisaalta elintarvikeapupolitiikan kustannuksia; lisäksi tällaisessa tilanteessa määrärahojen hoito on hankalaa, sillä menot on kirjattava toisinaan EMOTR:n tukiosastoon, toisinaan talousarvion osastoon 9, lukuun "elintarvikeapumenot" sekä toisinaan osittain molempiin,
on aiheellista yhdenmukaistaa eri aloilla maataloustuotteina toimitettavasta elintarvikeavusta aiheutuvien menojen yhteisörahoituksen ehdot ja tämän seurauksena muuttaa nykyistä säännöstöä,
on aiheellista säätää yhteisörahoitus tavaran arvon mukaan ja niiden täytäntöönpanon eri vaiheisiin liittyvien menojen mukaan, jotka kuuluvat yhteisölle mainittuja toimituksia koskevien säännösten mukaisesti, lukuun ottamatta jäsenvaltioiden mahdollisesti maksamia hallinnollisia menoja,
EMOTR:n tukiosastosta on aiheellista maksaa tukea vastaavat menot ja mainitusta osastosta 9, luvusta "elintarvikeapumenot" muut kuin EMOTR:sta maksettavat menot,
yhteisön elintarvikeapuun liittyvien toimien toteuttamisen helpottamiseksi on aiheellista säätää talousarvion osastoon 9 kuuluville menoille EMOTR:oa varten perustetun ennakkomaksujärjestelmän kaltainen järjestelmä, ja
on aiheellista vahvistaa soveltamista koskevat yksityiskohtaiset säännöt, jos se katsotaan tarpeelliseksi,
ON ANTANUT TÄMÄN ASETUKSEN:
1 artikla
Yhteisö rahoittaa hallinnollisia menoja lukuun ottamatta maataloustuotteina toimitettavaan elintarvikeapuun liittyviä yhteisön toimia koskevat menot, jotka on suoritettu neuvoston asetusten (ETY) mukaisesti tai neuvoston tekemien sopimusten täytäntöönpanemiseksi ja jotka kuuluvat yhteisölle mainittuja toimituksia koskevien säännösten mukaisesti.
Tätä järjestelyä sovelletaan jäsenvaltioiden maksamiin ensimmäisessä kohdassa tarkoitettuihin menoihin 1 päivästä tammikuuta 1975 alkaen.
2 artikla
1. Euroopan maatalouden ohjausja tukirahaston tukiosastoon kuuluu se osa menoista, joka vastaa asiaa koskevia yhteisön sääntöjen mukaisesti vahvistettuja vientitukia.
2. Osastoon 9, lukuun "elintarvikeapumenot", kuuluvat 1 artiklassa tarkoitetut menot, joista on vähennetty 1 kohdassa tarkoitetut tuet.
3 artikla
1. Jäsenvaltioiden on nimettävä yksiköt ja toimielimet, jotka ne valtuuttavat maksamaan tässä asetutuksessa tarkoitetut menot. Niiden on mahdollisimman pian toimitettava komissiolle tiedoksi näiden yksiköiden ja toimieli mien perussääntöjä sekä niiden toiminnan hallinnollisia ja kirjanpidollisia edellytyksiä koskevat tiedot, mikäli tällaista ilmoitusta ei ole jo tehty, sekä vuosittain kaikki kertomukset tai kertomusten osat, jotka ne tai toimivaltaiset valvontayksiköt ovat laatineet ja joissa käsitellään kyseessä olevia menoja.
2. Kuultuaan asetuksen (ETY) N:o 729/70(2) 11 artiklassa tarkoitettua komiteaa komissio näiden menojen osalta:
- päättää myöntää niille jäsenvaltioille, joita asia koskee, ennakkoa määräajoin ja kyseisten jäsenvaltioiden pyynnöstä,
- tarkastaa ja hyväksyy jäsenvaltioiden tilit niiden perusteena olevien yhteenvetojen perusteella, jotka jäsenvaltiot ovat komissiolle toimittaneet.
4 artikla
Tässä asetuksessa tarkoitettuihin menoihin sovelletaan asetuksen (ETY) N:o 729/70 8 ja 9 artiklaa.
5 artikla
Tämän asetuksen soveltamista koskevat yksityiskohtaiset säännöt annetaan tarvittaessa asetuksen (ETY) N:o 729/70 13 artiklassa säädetyn menettelyn mukaisesti.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä lokakuuta 1974.

Labels: 4
15
5
6